Diari Oficial de la Generalitat Valenciana


Sumari del DOGV 7721, del 16-02-2016 (2016/902)

Informació pública de la modificació substancial de l'autorització ambiental integrada d'una explotació porcina de producció de gorrins en el terme municipal d'Utiel (València).
---------------------------------------------------------------------------------------------------------------------------------------------------------------------------------

### Dades del document

Número de DOGV
:   7721

Data del DOGV
:   16-02-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/902


Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Anunci

Informació pública de la modificació substancial de l'autorització ambiental integrada d'una explotació porcina de producció de gorrins en el terme municipal d'Utiel (València). [2016/902]  
De conformitat amb el que estableix l'article 30 de la Llei 6/2014, de 25 de juliol, de la Generalitat, de Prevenció, Qualitat i Control Ambiental d'Activitats a la Comunitat Valenciana, i l'article 36 de la Llei 21/2013, de 9 de desembre, d'avaluació ambiental, se sotmet a informació pública l'expedient número 118/14 IPPC, seguit a instàncies d'Agroinor, CB, amb CIF X41868175, sítia en les parcel·les 630, 623, 624, 632, 643, 644 i 645 del polígon 10, en el terme municipal d'Utiel (València), amb domicili als efectes de notificacions al carrer Rosario, número 2, del terme municipal de Las Casas de Utiel (València), que té com a objecte l'atorgament de la modificació substancial de la seua autorització ambiental integrada d'una explotació porcina de producció de gorrins.  
  
Peticionari: Agroinor, CB.  
Emplaçament: parcel·les 630, 623, 624, 632, 643, 644 i 645 del polígon 10, en el terme municipal d'Utiel (València).  
Projecte: projecte d'obra civil per a ampliació d'explotació porcina de producció de gorrins.  
Producció: es pretén ampliar amb l'execució de noves naus a fi d'augmentar la capacitat de porques en l'explotació executant quatre naus noves: nau de gestació de novelles, nau de gestació, nau de maternitat i nau de magatzem-vestuaris. Per mitjà d'aquesta modificació i ampliació prevista es passarà de disposar de les 1.100 mares actuals a 3.000 mares.  
  
El que es posa en general coneixement perquè en el termini de 30 dies hàbils a partir de l'endemà de la publicació d'aquest anunci en el Diari Oficial de la Comunitat Valenciana, puguen presentar les corporacions i els particulars interessats les al·legacions que estimen convenients.  
Durant aquest termini els interessats podran examinar el projecte presentat en la Direcció General del Canvi Climàtic i Qualitat Ambiental de la Conselleria d'Agricultura, Medi Ambient, Canvi Climàtic i Desenvolupament Rural, ciutat administrativa 9 d'Octubre-Torre 1, carrer Castán Tobeñas, núm. 77, de València, on estarà exposat en hores d'atenció al públic.  
Finalitzat el període d'informació pública, s'anunciarà en el Diari Oficial de la Comunitat Valenciana el moment en què podrà consultar-se en la web de la Conselleria d'Agricultura, Medi Ambient, Canvi Climàtic i Desenvolupament Rural l'informe relatiu a les al·legacions presentades.  
  
València, 27 de gener de 2016.- La directora general del Canvi Climàtic i Qualitat Ambiental: María Diago Giraldós.